OpenLLM-France/wikimedia huggingface dataset:
# Moviment de Defensa de la Terra

Ar Moviment de Defensa de la Terra ("Luskad Difenn an Tir") a zo ur aozadur broadelour disrannour katalanek krouet p'en em deuzas ar PSAN gant an Disrannourion ar Broioù Katalanek (savet d'o zro diwar ar PSAN-P).
Kregiñ a rajod da gaozeal eus krouiñ ur strollad nevez evit adunaniñ an daou b-PSAN e 1982 ha 1983 da geñver es van celebrar les Emgav ar Vroadelourion (Trobades Independentistes) dalc'het e Sant Pere de Ribes i a Artés.
Bloaz war-lerc'h, e miz Genver 1984, da geñver eil Emvod-meur Terra Lliure, e oa bet divizet da vat kas war-raok ar raktres ha krouiñ ul luskad disrannour unvan eus an tu-kleiz.
D'an 11 a viz Meurzh 1984 avat, pa oa bet klasket sevel an MDT da vat, e oa c'hwitet war an taol p'ac'h eas kuit eus ar sal an daou strollad, fuloret an eil re gant ar re all.
A-benn ar fin, en hañv 1984 e oa bet krouet Moviment de Defensa de la Terra da geñver an VII Trobada Independentista dalc'het en Alforja hag en em stagañ a reas outañ nebeudig da c'houde Terra Lliure.
Dindan bloaz, e 1985, e oa deuet an MDT da vezañ an aozadur unvan pennañ ma veze bodet ennañ an meur a disrannour er-maez eus ar Parlamant.
War un dro ec'h ae politikerezh Esquerra Republicana de Catalunya (ERC) muioc'h-mui davet ar c'hreiz keit ma'c'h ae war izelaat ken-ha-ken an niver a votoù tapet gant aozadurioù disrannour all evel Bloc'had an Tu-kleiz evit an Dishualded Broadel (BEAN, Bloc d'Esquerres d'Alliberament Nacional) hag Broadelourion an Tu-kleiz (NE, Nacionalistes d'Esquerra).
E 1987 avat e save tabut adarre etre an izili o tont eus an IPC hag ar re o tont eus ar PSAN hag en en disrannas a reas an MDT e daou strolladig: ar Moviment de Defensa de la Terra-PSAN (MDT-PSAN) diouzh un tu - deuet da implijout an anv PSAN adarre da c'houde - hag ar Moviment de Defensa de la Terra-IPC (MDT-IPC) diouzh an tu all, bet krouet gantañ da c'houde Bodad evit an Unvaniezh Poblel (AUP, Assemblea d'Unitat Popular) gant tud eus La Crida ("Ar Galv").
# Moya Brennan

Moya Brennan a zo ur ganerez iwerzhonat, bet ganet d'ar 1952 e Gaoth Dobhair, e Kontelezh Donegal. Maire Ní Bhraonáin eo hec'h anv gwir.
Er bloavezhioù 1970-2020 e oa Moya Brennan o kanañ e-barzh ar strollad Clannad, gant he breudeur Pól ha Ciarán, ha daou eontr dezhi.

## Liammoù diavez

* Lec'hienn ofisiel Moya Brennan
# Pàmias

Pàmias (Pamiers e galleg) zo ur gumun en departamant Ariège. E kontelezh Fois e oa gwechall.
An hini bobletañ eus kumunioù an departamant eo Pàmias (gant 15 448 a annezidi e 2011), daoust ma n'eo nemet isprefeti, pa'z eo e Fois emañ ar prefeti.
# Pálmaces de Jadraque

Pálmaces de Jadraque zo ur gumun vihan e Spagn e proviñs Guadalajara ; 130 a dud a oa enni o chom e 2022.
# Python (lavar programmiñ)

Python a zo ul lavar programmiñ jubennet krouet e 1989 gant Guido van Rossum.

## Implijoù
### Servijoù kenrouedad

Gant meziantoù-framm evel Django e c’heller skrivañ servijoù prim hag efedus.

### Skiant ar roadennoù

Evit dielfennañ roadennoù ez eus pakadoù evel numpy, implijet alies gant skiantourien ar roadennoù.

## Liammoù diavaez

* Lec’hienn ofisiel
# Pàislig

Pàislig (gouezeleg ; Paisley e skoteg hag e saozneg) eo pennlec'h takad-kuzul Siorrachd Rinn Friù e Bro-Skos.
# Pál Schmitt

Pál Schmitt zo ur politikour eus Hungaria. Ganet eo bet d'an 13 a viz Mae 1942 e Budapest. Prezidant republik Hungaria eo bet etre ar 6 a viz Eost 2010 hag an 2 a viz Ebrel 2012.
Anavezet eo bet Pál Schmitt, da gentañ, evel iskrimour. Medalennoù aour en doa bet e C'hoarioù Olimpek Mec'hiko e 1968 hag e re München e 1972, e rummad ar c'hleze. E 2004 e voe dilennet da gannad e Parlamant Europa, en anv ar strollad Fidesz. E 2009 e voe dilennet e parlamant Hungaria ha d'ar 14 a viz Mae 2010 e oa deuet da vezañ prezidant ar parlamant-se.
D'an 29 a viz Mezheven 2010 e oa bet dilennet Pál Schmitt da brezidant republik Hungaria, a-enep ar sokialour András Balogh. Deuet e oa da vezañ prezidant ent-ofisiel d'ar 6 a viz Eost. D'an 2 a viz Ebrel 2012 en deus roet da c'houzout dirak ar Parlamant e roe e zilez eus e garg, war-lerc'h ma vije bet tamallet dezhañ bezañ skridpreizhet e labour skol-veur.

## Notennoù

* ↑ Schmitt Pál en hungareg, rak er yezh-se e veneger an anv-familh a-raok an anv-bihan
# Pâquerette

Pâquerette pe Madame Pâquerette, bet ganet Marguerite Jeanne Puech d'ar 27 a viz Meurzh 1876 e Pariz (Seine d'ar mare-se, Bro-C'hall) hag aet da Anaon d'ar 6 a viz Meurzh 1965 er memes kêr, a oa un aktourez sinema c'hall.

## He filmoù er sinema

* 1911 : Prix de vertu, film berr mut sevenet gant Albert Capellani,
* 1920 : L'Homme du large gant Marcel L'Herbier,
* 1923 : Petit Ange et son pantin gant Luitz-Morat,
* 1943 : Le Corbeau gant Henri-Georges Clouzot,
* 1959 : Les Naufrageurs gant Charles Brabant,
* 1963 : À cause, à cause d'une femme gant Michel Deville.

## Liammoù diavaez

* Pâquerette war Internet Movie Database
* Pâquerette war Les GENS du CINEMA

## Notennoù ha daveennoù

* ↑ 6 a viz Mae hervez lesgensducinema.com.
# Pär Aron Borg

Pär Aron Borg (4 a viz Gouere 1776 en Avesta - 22 a viz Ebrel 1839) a oa ur pedagogour svedat hag unan eus krouerien an deskadurezh evit ar re vouzar hag ar re vut.
Kelenner e oa Borg. Goude bezañ gwelet ur c'hoari ma kemere ur paotr yaouank perzh ennañ dre jestroù ec'h ijinas ul lizherenneg evit an dud vouzar. Diwar 1808 e krogas da gelenn da dud vut ha bouzar. E 1809 e krouas Allmänna institutet för Blinda och Döfstumma (Skol-uhel foran ar re vouzar hag ar re vut), gant sikour ar rouanez Hedvig Elisabeth Charlotta. Charlotta Seuerling a voe e skoliadez vrudetañ. Yezh ar sinoù eo a veze implijet en e skol, ha kelennerien vouzar a oa enni. E 1823-1828 ez eas da veajiñ da Bortugal, ma krouas ur skol evit ar re vouzar. Implijet e voe enni al lizherenneg en doa krouet e Sveden.

## Daveoù

* Svensk Läraretidning nr 29, 1901, om Borg
* Om Borg på Manillas skoltidning
# Ramallah

Ramallah (en arabeg رام الله Rām Allāh) zo ur gêr vras eus Palestina, e Sisjordnania, ur 15 km bennak er biz da Jeruzalem. E 2015 e oa 41 630 a dud o chom enni.
Evel ar peurrest eus Sisjordania e oa Ramallah e-barzh Jordania adalek Brezel 1948 etre Israel hag an Arabed ha betek ar Brezel C'hwec'h Devezh, e 1967, pa voe aloubet gant soudarded israelat. E 1994 e voe lakaet kêr Ramallah e-barzh tiriad Aotrouniezh Vroadel Palestina, hervez Emglev Oslo, sinet e 1993. Emañ Ramallah e-barzh al lodenn anvet "Tiriad A" eus Aotrouniezh Vroadel Palestina, da lavaret eo el lodenn a zo dindan dalc'h Palestiniz da vat.
Brudet eo ar "Mukata", a zo sez gouarnamant Aotrouniezh Vroadel Palestina, e Ramallah. Kêr-benn da c'hortoz eo Ramallah eta, pa embann Palestiniz e vo o c'hêr-benn e Reter Jeruzalem pa vo savet ur stad palestinat dieub.
a vo kavet e Wikimedia Commons.
# Ramayana

Ar ramayana (sañskriteg:रामायण Rāmāyaṇa) eo an anv a reer eus ar meurzanevelloù sakr savet etre ar V-vet hag ar XV-vet kantved goude JK diwar-benn ar roue Rama, enkorfadur an doue Vichnou.
# Rambo III

Rambo III ur film niñvek a orin Amerikan sevenet gant Peter MacDonald hag embannet d'ar 25 a viz mae 1988. An trede film ez eo o vont d'ober an heuliad filmoù awenet gant an dudenn John Rambo. Haroz ar film a zo c'hoariet gant Sylvester Stallone.

## Istor ar film

John Rambo an ez soudard eus brezel Vietnam a zo aet da repuiñ da vro Thailand. Eno e klask mont uheloc'h evit krakvevañ, ar pezh en deus bet graet abaoe fin brezel Vietnam. O klask diskuizh e spered, tremen a ra e amzer eno o kemer perzh en emgannioù paeet a-benn reiñ harp d'ur strollad menec'h boudhist. Labourat a ra ivez gant e taouarn a-benn kempenn ar manati.
Pep tra vez sioul gantañ pa erru e gamarad hag ez ofisour dezhañ ar c'horonal Sam Trautman da glask rollañ anezhañ adarre da vont etrezek brezeliñ evit al lu Amerikan ar wech 'mañ e brezel Afghanistan. En desped da strivoù ar c'horonal Trautman o klask kendrec'hiñ John Rambo, o vont betek diskouezh poltriji euzhus siviled Afghan lazhadeget gant al lu soviedel, e vez un taol kleze en dour. Rambo en deus paouezhet gant ar brezel hag a glask bremañ chom pell d'eus spont al lazhadegoù.
Ar c'horonal a ya kuit hag a gemer perzh en un tro brezel en Afghanistan a-benn reiñ armoù d'ar re moujahidin. C'hwitet ez eo an taol ha tapet ez eo ar c'horonal Trautman gant ar c'horonal soviet Zaysen. Kaset e vez en ur bazenn er menezioù da vezañ goulennataet ha jahinet gant Kourov kañfard diaoulek Zaysen.
John Rambo III o welet e gamalad gwall dapet a ya gant hent ar brezel adarre d'e sikour.

## Rambo III ur film enep-komunour

Ar film Rambo First Blood Part II en doa boulc'het an hent an hini Rambo III a zeio betek ar penn. Ar film a zo unan enep-komunour a-grenn, ma oa komprenus evit an eil d'eus an heuliad dre ma oa istor un ez soudard o tistreiñ da vrezeliañ a-enep e enbourien gozh lu Norzh Vietnam ar wech 'mañ ez eo propaganda a ya d'ober diaz Rambo III. Dres pad ma oa penn an URSS Mic'hail Gorbachev o klask mont war-zu bed ar c'hornôg e vez embannet ar film o taolenniñ ar soudardeded komunourien evel euzhviled gwadsec'hedig muntrerien siviled ha jahinerien o vont d'ober anezho nemetken. A-benn ar fin ez vez rebechet, war darvoudoù gwirion anat eo, ar pezh a reas al lu Amerikan e brezel Vietnam hep ober liamm ebet. Evit mont gant e prezeg ar film Rambo III a ya pell daonet gant ar feulster. Er bloavezh 1990 ar Guinness World Records en deus degemeret Rambo III evel ar film feulsañ en istor: 221 oberiadenn feulster, 70 tarzhadenno, d'an nebeutañ 108 tudenn lazhet.

## Tro-dro d'ar film

Ar film a zo bet filmet dreist-holl en Thailand met ivez en Israel ( Eilat, Arad, Jaffa ha Tel Aviv). An tamm film war ur marc'had a zo bet filmet en Peshawar e bro Pakistan. An tamm ziwezhañ an emgann bras a zo bet filmet e Fort Yuma mirva indian e Yuma, Arizona.
Ar boudhistva a zo unan gwirion hini Chiang Mai.
Ar film diwezhañ e vezo o welet Richard Crenna o c'hoari ar c'horonal Sam Trautman araok mont da anaon er bloavezh 2003.

## Heuliad filmoù Rambo

* Rambo: First Blood (1982)
* Rambo: First Blood Part II (1985)
* Rambo III (1988)
* Rambo (2008).

## Liammoù diavaez

* Rambo III war lec'hienn IMDB Movies
# Rambouillet

Rambouillet :
| Ar c'hastell hag an ti-kêr, gwelet eus nij. ||
| Melestradurezh ||
| Stad | Frañs |
| Rannvro | Enez-Frañs |
| Departamant | Yvelines |
| Arondisamant | Rambouillet (pennlec'h) |
| Kanton | Rambouillet (pennlec'h) |
| Kod kumun | 78517 |
| Kod post | 78120 |
| Maer Amzer gefridi | Marc Robert 2014-2020 |
| Etrekumuniezh | Communauté de communes Plaines et Forêts d'Yveline |
| Lec'hienn web | http://www.rambouillet.fr |
| Poblañsouriezh ||
| Poblañs | 27 043 ann. (2020) |
| Stankter | 768 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 140 m — brasañ 177 m |
| Gorread | 35,19 km² |
| kemmañ |
Rambouillet zo ur gumun en departamant Yvelines hag er rannvro Enez-Frañs, e Bro-C'hall. Pennlec'h arondisamant Rambouillet eo.
Er bloavezh 2020 e oa 27 043 a annezidi hag a reer Rambolitains anezho e galleg.

## Monumantoù ha traoù heverk

* Ar c'hastell.
* Ar c'hoad.
* Palez Roue Rom.

## Kêrioù gevellet

* Great Yarmouth (Rouantelezh Unanet) abaoe 1956
* Kirchheim unter Teck (Alamagn) abaoe 1967
* Waterloo (Belgia) abaoe 1986
* Zafra (Spagn) abaoe 2005
* Torres Novas (Portugal) abaoe 2010

## Tud dibar

* Frañsez Iañ (1494-1547), roue Frañs, marvet e Rambouillet.

## Notennoù ha daveennoù

* ↑ Roadennoù ofisiel e lec'hienn an EBSSA

## Liammoù diavaez

a vo kavet e Wikimedia Commons.
* Kêrioù ha Broioù Arz hag Istor
* Lec'hienn ar gumun
# Rambaud de Vaqueiràs

Rambaud de Vaqueiràs (pe Raimbaut de Vaqueiras en okitaneg ar Grennamzer) a oa ur barzh okitanek eus Provañs e dibenn an XII$^{vet}$ kantved. Marc'heg e oa ha bevañ a reas en Italia o servij Bonifacio Iañ de Montferrat ha gantañ ez eas d'ar Pevare Kroaziadeg.
Pa oa yaouankik e krogas da ganañ ha sonaozañ, hag adal 1182 edo o servij Guglielmo del Baus (Guilhem del Bauç), priñs Orange.

## Levrlennadur

* Pèire Bèc. Le siècle d'or de la poésie gasconne.
* Riquer, Martín de. Los trovadores, historia lietaria y textos. Planeta : Barcelona, 1975.

## Liammoù diavaez

* (fr) Raimbaut, le troubadour de Vacqueyras
# Rambo (film 2008)

Rambo pe John Rambo pe Rambo IV a zo ur film niñvek a orin Amerikan sevenet, produet ha c'hoariet gant Sylvester Stallone hag embannet d'ar 25 a viz mae 2008. Ar pevare film ez eo o vont d'ober an heuliad filmoù awenet gant an dudenn John Rambo.
Adkavet e vez an dudenn John Rambo c'hoariet gant Sylvester Stallone ar film diwezhañ d'an heuliad filmoù Rambo ez eo.

## Istor ar film

20 vloaz goude an oberiantoù en Afghanistan ez eo repuet John Rambo e kostez kornôg bro Thailand nepell diouzh harzoù Birmania pe Myanmar. Bevañ a ra sioulig o gwerzhañ naered a dap er janglenn met o klevet heklevioù ar brezel diabarzh drastus Birmaniat.
Siwazh dezhañ ur strollad misionerien gant en e benn Michael Burnett a c'houlenn sikour dezhañ evit treuziñ harzoù Thailand etrezek Myanmar a-benn seveniñ ur gefridi humanegouriel da sikour ar re Karen. Asantiñ a ra John Rambo ha kas a ra anezho war vag etrezek o pal.
10 devezh goude kement-mañ setu pastor ar misionerien o tont etrezek Rambo da c'houlenn ma tegasfe ur strollad soudarded-gopr a-benn gwiriañ na petra a zo bet erruet d'ar strollad misionerien chomet hep reiñ keloù aboe ma z'int kroget gant o gefridi.

## Rambo IV distreiñ d'ar vammenn

Ar film Rambo a zo un doare distreiñ d'an awen gwirion a zo bet o reiñ ar c'hentañ film Rambo: First Blood ha damgollet adal Rambo: First Blood Part II. Sevel a-enep ar brezel hag al lazhadegoù euzhus, un ez soudard gwallaozet e spered dre bezañ bet stummet da vezañ ur arm marvus ha bevet brezel Vietnam.
Adkavet e vez ivez an dudenn John Rambo evel er c'hentañ film, un den ez soudard kollet hep pal er vuhez nemet krak-vevañ o chom diliamm gant ar peurest eus ar bed met entanet e-tal an amjustis.

## Tro-dro d'ar film

En enor da Richard Crenna ez eo ar film Rambo. Aktour ar c'horonal Sam Trautman en tri film gentañ a varvas dre un taol-kalon er bloavezh 2003.

## Heuliad filmoù Rambo

* Rambo: First Blood (1982)
* Rambo: First Blood Part II (1985)
* Rambo III (1988)
* Rambo (2008).

## Liammoù diavaez

* Rambo IV war IMDB Movies
# Rambla

Rambla zo un anv-lec'h katalanek ha spagnolek

## Balioù

* La Rambla, straed ledan, gwez a bep tu d'un alez ma c'haller kerzhout. Implijet eo ar ger e Katalonia:
** Rambla de Catalunya
** Rambla de Palma
** Rambla de Santa Cruz
* Bali a-hed an aod, pe a-hed stêr pe lenn. Evel-se e vez implijet ar ger en Uruguay.
** Rambla de Montevideo

## Gwazhioù pe stêrioù

Implijet eo ar ger ivez evit komz eus ur saonenn, ur froud.
* Rambla Carbonera, froud mareadek e proviñs Castellón.
* Rambla de Fuente Álamo, froud e gevred Rannvro Murcia, e Campo de Cartagena.
* Rambla de la Viuda, froud e proviñs Castellón diwar kember ar Stêr Monleón hag ar rambla Carbonera.
* Rambla de las Ovejas, froud e proviñs Alicante
* Rambla Nogalte, adstêr d'ar Segura.
* Rambla del Poyo, e proviñs Valencia
* Rambla de Béjar
* Rambla de Vilerda (Puerto Lumbreras)

## Lec'hioù

* La Rambla (Córdoba), kêriadennig e Córdoba, Spagn.
* San Juan de la Rambla, kumun en Inizi Kanariez.
* La Rambla paralela, romant spagnolek gant Fernando Vallejo.
# Rambo: First Blood

Rambo: First Blood pe Rambo I a zo ur film niñvek a orin Amerikan sevenet gant George Ted Kotcheff, er bloavezh 1982. Kentañ tamm heuliad filmoù Rambo awenet gant an dudenn John Rambo ez eo. Haroz ar film a zo c'hoariet gant Sylvester Stallone.
Savet ez eo bet ar film adal ul levr-berr anvet First Blood gant David Morrell embannet er bloavezh 1972.
Berzh bras en deus bet graet ha setu deuet war e lerc'h tri film all, Rambo First Blood o vezañ film diaz an heuliad filmoù Rambo.

## Istor ar film

John James Rambo a zo un ez soudard d'eus brezel Vietnam mac'hagnet e spered gant e yaouankiz bet o vrezeliañ en ur strollad stourm begenn d'al lu Amerikan.
E miz kerzu 1981 e vez John Rambo o klask e vignon Delmare Berry met buan e vez lakaet da gompren ez eo marvet e genvreur brezel dre ur c'hrign-bev a-berzh an Agent Orange. An hini diwezhañ d'eus e strollad stourm e brezel Vietnam ez eo bremañ Rambo. Kollet spi gantañ setu anezhañ o vont gant an hent etrezek ar Stadoù-Unanet betek tizhout kêr Hope (unan ijinet anezhañ).
Eno e vezo hegaset ha gwallgaset gant ar Sheriff Will Teasle hag e genseurted archerien betek ma savfe brezel etrezo hag an ez soudard.

## Rambo First Blood ur film kenteliañ

Rambo First Blood n'eo ket nemet ur film oberiant diaz d'an doare filmoù-se bet eo ivez ur film kenteliañ. Dre hanterenn an haroz John Rambo e vez klasket plantañ ar gaoz war ez soudarded ar Vietnam bet kaset yaouank flamm da vrezeliañ en ur brezel drastus ha pell diouzh o bro ha dilezet hep damant gant o gouarnamant evel ostilhoù torret.
Ouzhpenn da 'se a vez lakaat ar gaoz war ez soudarded brezel Vietnam digomprenet pe gwallgaset gant pobl Amerika. Kreizh ar film a zo aze memes dre ar brezel hag a-sav etre ar Sheriff hag e genseurted o vezañ ar galloud sivil harpet gant soudarded an National Guard hag un ez soudard ha na teu ket a-benn dre e spered da guitaat ar brezel.

## Rambo I en heuliad filmoù

Rambo First Blood a zo an hini gentañ deus heuliad filmoù Rambo. Bet eo gwelet evel ur film war brezel Vietnam memes ma vezo ar Stadoù-Unanet o vezañ tachenn an oberiantoù. Ne vez gwelet nemetken brezel Vietnam e-pad nebeut segondennoù pa teu e spered an haroz ar jahinerezh bet gouzañvet gantañ a-berzh al Lu Norzh Vietnamian.

## Tro-dro da Rambo First Blood

* John Rambo a implij un arm M-60 er film, un arm bet implijet da wir e-kerzh brezel Vietnam. Un arouez d'eus engouestl an Amerikaned er Vietnam ez eo war ar memes-tro.

## Heuliad filmoù Rambo

* Rambo: First Blood (1982)
* Rambo: First Blood Part II (1985)
* Rambo III (1988)
* Rambo (2008)

## Liammoù diavaez

* Rambo First Blood war IMDB
* Film kinnig ofisiel Rambo First Blood
# Rambo: Last Blood

Rambo: Last Blood zo ur film thriller niñvek stadunanat renet gant Adrian Grunberg, ar senario a zo gant Sylvester Stallone ha Matt Cirulnick. Ar pemvet film eo er frañchiz Rambo gant Stallone o c'hoari John Rambo evit ar wech ziwezhañ.
Abaoe 2008 e oa bet embannet e vefe eus ur pemvet film o vezañ klozadur ar frañchiz. Kroget e oa bet al labour e miz Here 2018, gant Grunberg e penn ar film. Kroget e oa bet ar filmañ e miz Here 2018 e Bulgaria hag echuet e miz Kerzu 2018. Ar film a zo da vezañ embannet e diskar-amzer 2019.

## Aktourien

* Sylvester Stallone evit John J. Rambo:Ur soudard kozh eus Brezel Vietnam o vont e Mec'hiko a-benn saveteiñ kamaladez e c'hoar skrapet gant ur c'hartel mec'hikan.
* Adriana Barraza evit Maria: Un dudenn diskrivet evel ur "c'hoar" da Rambo hag a zo bet o labourat he buhez pad en atant tad Rambo.
* Paz Vega evit Carmen Delgado:Kazetennezrez o labourat war an trafikerezh dramm e Mec'hiko.
* Yvette Monreal evit Gabrielle: Ur plac'h yaouank skrapet
* Sergio Peris-Mencheta evit Hugo Martinez: Penn feuls ur c'hartel mec'hikan
* Oscar Jaenada
* Joaquín Cosío

## Notennoù ha daveennoù

* ↑ Adriana Barraza se prepara para Rambo V

## Liammoù diavaez

* Lec'hienn ofisiel
* Rambo: Last Blood war IMDb
# Rance

Rance zo un anv gallek ha hini meur a stêr ha kêriadenn.

## Belgia

* Rance, ur gevrenn eus kumun Sivry-Rance

## Breizh

* Ar Rance, a zo Renk e brezhoneg (102,7 km).
Anv ar stêr zo bet peget ouzh lost un toullad kumunioù :
* Le Minihic-sur-Rance, a zo Minic'hi-Poudour e brezhoneg ;
* Plouër-sur-Rance, a zo Plouhern ;
* Pleudihen-sur-Rance, Pleudehen ;
* Langrolay-sur-Rance, Langorlae ;
* La Vicomté-sur-Rance, Kerveskont ;
* Saint-Samson-sur-Rance, Sant-Samzun.

## Bro-C'hall

* Ar Rance (gourel), adstêr d'an Tarn, en Aveyron (63,5 km)
* Ar Rance (benel), adstêr d'an Célé, en Cantal (35,8 km)
* Ar Rance (gourel), adstêr d'an Mazan, en Ardèche (4,6 km)
# Ranco

Ranco zo ur gumun en Italia, e proviñs Varese e Lombardia.
# Randolph Caldecott

Randolph Caldecott, ganet e Chester d'an 22 Meurzh 1846 ha marvet e Saint Augustine d'an 12 C'hwevrer 1886, a oa un arzour saoz.

## Levr skeudennaouet gantañ

* Breton Folk - An artistic tour in Brittany, gant Henry Blackburn, Boston, James R. Osgood and Company, 1881

## Notenn

* ↑ Breton Folk - An artistic tour in Brittany
# Rangkaseg

Ur yezh sinek-tibetek eus is-skourr almorek eo ar rangkaseg (rangkas) komzet gant tro-dro da 600 den en holl (1977) e Nepal hag en India.

## Gwelet ivez

* Yezhoù tibetek-kinaorek
* Yezhoù himalayek
# Randazzo

Randazzo zo ur gumun e proviñs Catania e Sikilia.
# Randstad

Randstad pe Randstad Holland, (da lavaret eo « daskêriad Holland » e nederlandeg) a zo un daskêriad enni ar c'hêrioù da-heul : Utrecht, Amsterdam, den Haag ha Rotterdam, en Izelvroioù. En holl ez eus enni 7,5 milion a annezidi, da lavaret eo 2/3 eus poblañs ar vro.
Peder froviñs a zo e-barzh Randstad :
* Flevoland
* Noord-Holland
* Zuid-Holland
* Utrecht
Ar c'hêrioù brasañ a gaver enni o vezañ :
* Amsterdam
* den Haag
* Rotterdam
* Utrecht
hag ivez:
* Almere
* Delft
* Dordrecht
* Gouda
* Haarlem
* Hilversum
* Leiden
# Ran-darv Amerika

Ran-darv Amerika :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Amphibia |
| Urzhad : | Anura |
| Kerentiad : | Ranidae |
| Genad : | Rana |
| Anv skiantel ||
| Rana catesbeiana Shaw, 1802 ||
| D'ar vevoniezh e tenn ar pennad-mañ. ||
Ran-darv Amerika (Rana catesbeiana pe Lithobates catesbeianus) a zo un divelfenneg besk hag a vev e Norzhamerika. Degaset eo bet da vroioù all 'zo (Europa, Sina, Japan...) e-lec'h ma teu da vezañ ur spesad aloubus, hag ur walenn evit kempouez an natur.
# Rancio Valcuvia

Rancio Valcuvia zo ur gumun en Italia, e proviñs Varese e Lombardia.
# Peggy Sue

Peggy Sue zo un anv-badez kevrennek saoznek, roet d'ar merc'hed.

## Sonerezh

* ur ganaouenn gant ar c'haner stadunanat Buddy Holly
* ur ganerez stadunanat, Peggy Sue (kanerez)
* ul laz saoz, Peggy Sue (laz-seniñ), eus Brighton, bet anavezet evel Peggy Sue and the Pirates pe Peggy Sue and the Pictures

## Film

* ur plac'h er film Peggy Sue Got Married, gant Francis Ford Coppola e 1986.

## Lennegezh

* Peggy Sue er Futurs Mystères de Paris gant Roland C. Wagner, a ra anv eus kanaouenn Buddy Holly,
* Peggy Sue et les Fantômes, gant Serge Brussolo.

## Pennadoù kar

* Peggy
* Sue